
90.  Aargang 


Apostel  Richard  R.  Lymans  Tale  ved 
Foraarskonferencen  April  1941. 


Kristus  selv,  den  højeste  Myndighed  har  sagt:  „Velsig- 
net er  de,  der  stifter  Fred,  for  de  skal  kaldes  Guds  Børn". 
Matt.  5:9.  Der  er  intet  Verden  i  Dag  behøver  mere  end 
Fredsstiftere.  Og  hvis  der  under  Kampens  Stridigheder, 
som  nu  udkæmpes  i  uhørt  Raseri,  kan  opstaa  Mænd.  som 
kan  og  vil  stifte  en  varig  Fred,  saa  vil  saadanne  i  Sand- 
hed være  Guds  Børn. 

truende  SMagtev : 

Dette  er  ikke  almindelige  Tider.  Vi  lever  i  en  kritisk 
Periode.  En  Undersøgelse  af  Tilstandene  i  Verden  afslører 
den  Kendsgerning,  at  vi  kun  har  gjort  ringe  om  i  det  hele 
taget  nogen  Fremgang  mod  den  Fred  og  Forstaaelse,  som 
Menneskehedens  Frelser  forkyndte  for  nitten  Aarhundreder 
siden.  Jordens  civiliserede  Nationer  har  opstillet  deres 
Hære  til  Krig  og  Forsvar  i  en  Maalestok,  Verden  aldrig 
før  har  set.  Tropper  er  ude,  som  truer  at  kuldkaste  Fri- 
heden, Demokratiet  og  vor  Levemaade,  om  ikke  selve  vor 
Civilisation.  Krig,  ødelæggende,  hærgende  og  barbarisk, 
plager  Luften,  Havet  og  Landet.  Dette  er  alvorlige  Tider 
for  os   alle.  Mere  end  16 '/a  Million  af  vore  unge  Mænd  i 

Alderen  mellem  21  og  36  er  allerede  blevet  indkaldt  til 
Militærtjeneste  i  De  forenede  Stater.  Jeg  gentager,  at  dette 
er  alvorlige  Tider  for  os  alle. 

To  vigtige  Spørgsmaal  opstaar  nu  hos  de,  der  grunder 
over  Situationen. 

1.  Hvad  kan  vi  gøre? 

2.  Hvad  vil  komme  efter? 

'Sro,  det  eneste  ^Hjælpemiddel: 

Menneskets  Snildhed  synes  afmægtig  over  for  en  mo- 
derne Krigs  frygtelige  Ødelæggelser.  Verden  er  i  Nød.  Den 
kæmper  i  Smerte,  fordi  Menneskene  i  deres  Selviskhed  har 
glemt  Gud;  de  har  forladt  Sandhedens  Vej,  Barmhjertig- 
heden og  Retfærdigheden.  Hvordan  det  nu  er  eller  ej,  saa 
afhænger  Menneskehedens  Skæbne  af  dets  Tro  paa  Verdens 
Skaber. 

De  Sidste  Dages  Helliges  Religion,  som  er  vor  Herre 
og  Mesters  Religion,  indeholder  og  fremsætter  de  Kræfter, 
som  skaber  Fred  og  Retfærdighed.  Moraliteten  har  dens 
Centrum  i  Religionen.  Uden  dens  frelsende  Magt  kan  De- 
mokratiet ikke  leve.  Selviskhed,  Gridskhed,  Ærgerrighed 
og  Magtbegær  vil,  om  det  ikke  bekæmpes,  resultere  i  Strid 
og  Blodsudgydelse.  Medmindre  der  lægges  en  Dæmper  paa 
disse  Tilbøjeligheder,  og  de  kontrolleres  af  Bjergprædike- 
nens Aand,  medmindre  Jesu  Kristi  Evangeliums  uselviske 
Aand  faar  Plads  i  Menneskenes  Hjerter  og  manifesteres  i 
deres  Forhold  overfor  hinanden,  saa  vil  Civilationen  uvæ- 
gerligt gaa  tilbage.  Retfærdigheden  er  fundamental  for  Verdens 
Fred  og  Fremgang.  Hvorledes  kan  denne  Aand  opelskes? 
Hvad  kan  der  gøres  for  at  give  Verden  den  Fred,  som  vi 
beder  om?  Hvorledes  kan  vi  opelske  Mesterens  Aand  og 
gøre  den  effektiv?  Dette  er  træffende  og  vigtige  Spørgsmaal 
i  denne  Tidsalder? 

»Søg  og  3  skal  finde«. 

Jeg  vil  forelægge  eder  to  meget  simple  men  fundamen- 
tale Maader,  der  om  trofast  fulgt,  til  Slut  vil  bidrage  til  at 
bringe  Fred  i  Sindet  og  Lykke.  Bøn  er  den  første  Tilnær- 
melse til  den  almægtige.  Han  er  og  vil  for  stedse  vedblive 
med  at  være  vor  Styrke  og  Tilflugt.  Vi  ved,  at  han  endnu 
lever,  og  at  han  regerer  fra  det  høje.  Kristus  har  selv  sagt: 

.»Bed.  og  det  skal  gives  eder;  søg,  og  I  skal  Unde;  bank  paa, 
og  der  skal  blive  aabnet  for  eder:  For  hver  den,  der  beder,  han 
faar,  og  den,  der  søger,  han  finder,  og  for  ham,  der  banker,  skal 
der  blive  aabnet«.  —  Matt.  7:  7-8. 

De  Sidste  Dages  Helliges  Religion  bringer  Verden  den 
lyse  Forsikring,  at  Gud  vor  evige  Fader  endnu  lever  og 
vaager  over  sine  Børn.  Han  holder  Menneskenes  og  Natio- 
nernes Skæbne  i  sin  Haand.  I  sin  egen  Tid  og  paa  sin 
egen  bestemte  Maade  vil  han  sørge  for,  at  Retfærdighed 
bliver  belønnet,  og  at  Sandheden  til  Slut  sejrer.  Jeg  er  af 
den  faste  Overbevisning,  at  kun  ved  Omvendelse  til  den 
sande  Religion,  kan  der  komme  varig  Fred  i  Verden.  Der 
findes  ingen  anden  Maade. 

fflppel  til  at  overvære  SYadvermødeme : 

En  af  de  simple  Maader,  hvorpaa  Sidste  Dages  Hellige 
kan  komme  i  Samkvem  med  deres  himmelske  Fader,  er 
ved  at  overvære  deres  Nadvermøder.  Vi  kommer  ikke  først 
og  fremmest  til  disse  Møder  for  at  høste  Kundskab  eller 
for  at  blive  underviste;  men  for  at  dyrke  Gud  og  deltage 
af  Nadveren,  for  at  bøje  vore  Hoveder  og  lukke  vore  Øjne, 
for  at  omvende  os  fra  vore  Fejl  og  angre  vore  Synder, 
for  at  bede  om  Tilgivelse  for  dem  og  bønfalde  vor  him- 
melske Fader  om  hans  Hjælp  og  Vejledning  i  vore  Bestræ- 
belser for  at  overvinde  vore  Svagheder.  Disse  Møder  har 
som  særlig  Hensigt  at  opbygge  Aandeligheden,  at  forøge 
Troen,  at  styrke  Vidnesbyrdet  og  at  fylde  Sjælen  med  en 
Iver  efter  Sandheden  og  Hjerterne  med  en  Kærlighed  for 
Verdens  Forløser. 

Jeg  appellerer  til  alle  Sidste  Dages  Hellige  om  at  komme 
til  disse  Møder  og  der  i  dyb  Ydmyghed  og  med  anger- 
givne Hjerter  gøre  Herren  til  deres  fortrolige  Ven,  fortælle 
ham  om  deres  Svagheder,  indrømme  deres  Fejl  og  inderligt 
søge  om  Tilgivelse  erindrende,  at  et  af  Evangeliets  herlige 
og  fortrøstende  Principper  er  Omvendelse  og  Tilgivelse. 
Skriften  fortæller  os: 

»Dersom  eders  Synder  end  var  som  Karmesin,  da  skulde  de 
blive  hvide  som  Sne,  om  de  var  røde  som  Skarlagen,  skulde  de 
blive  som  Uld«.  —  Esaj.  1:  18. 

Naar  vi  oprigtigt  har  omvendt  os,  naar  vi  har  sat  vort 
Hus  i  Orden,  lad  os  da  huske,  at  om  vi  beder  „med  Tro 

som  et  Sennepskorn",  da  skal  intet  være  umuligt.  —  Matt. 
17:  20. 

bønnens  SWagt: 

Den  anden  af  de  to  Maader,  hvorpaa  vi  kan  komme  i 
Samkvem  med  vor  himmelske  Fader,  er  rundt  om  Familie- 
alteret i  daglig  Familiebøn  og  ved  at  opsende  vore  per- 
sonlige Bønner.  Bønnen  har  Magt.  Roger  W.  Babson  siger, 
at  i  disse  Dage  latterliggører  nogle  af  vore  Stormænd  og 
Herskere  Religionen;  men  han  tilføjer  yderligere,  at  disse 
selvsamme  Mænd  kan  takke  de  Familiebønner,  som  en- 
gang dagligt  blev  opsendt  af  deres  Forfædre  for  alt,  hvad 
de  ejer. 

En  berømt  Videnskabsmand,  Dr.  Alexis  Carrel,  har  for- 
nyligt sagt  (Readers  Digest,  Marts  1941),  at  Bønnen  er 
den  mægtigste  Form  for  Energi,  som  Mennesket  kan  ud- 
vikle; at  dens  Indvirken  paa  Menneskets  Sind  og  Legeme 
lige  saa  let  kan  spores  som  Effekterne  af  Kirtlernes  Se- 
kreter. Dens  Resultater  kan  spores  i  forøget  fysisk  Opdrift, 
i  større  intellektuel  Kraft,  i  større  moralsk  Modstandsevne 
og  i  en  dybere  Forstaaelse  af  de  Realiteter,  der  ligger  til 
Grund  for  de  menneskelige  Forhold.  Bønnen  er  Begynd- 
elsen til  Sjælens  Rejse  mod  Naadens  Rige.  Den  skaffer 
Menneskene  en  stadig  Forøgen  af  Opholdelsesdrift.  Bøn 
er  ligesom  Radium  en  Kilde  af  lysende,  selvudviklende 
Energi.  Naar  vi  beder,  sammenkæder  vi  os  selv  med  den 
uudtømmelige  Drivkraft,  der  drejer  Universet".  Vi  kan  bede 
overalt,  paa  Gaden,  paa  Kontoret  saavel  som  i  Lønkam- 
merets Ensomhed  eller  i  Kirken.  Til  Slut  skriver  han: 

»I  Dag  som'  aldrig  før  er  Bønnen  en  vital  Nødvendighed  i 
Menneskenes  og  Nationernes  Liv.  Mangel  paa  Fremhævelse  af  re- 
ligiøs Følelse  har  bragt  Verden  til  Ødelæggelsens  Rand.  Vor  dy- 
beste Kilde  til  Magt  og  Fuldkommengørelse  er  blevet  forladt 
ynkeligt  uudviklet.  Bønnen,  den  basiske  Udøvelse  af  Aanden,  maa 
gøres  til  noget  aktivt  i  vort  Liv.  Menneskets  forsømte  Sjæl  maa 
gøres  stærk  nok  til  endnu  engang  at  kunne  hævde  sig;  for  hvis 
Bønnens  Magt  igen  bliver  frigivet  og  anvendt  i  almindelige  Mænds 
og  Kvinders  Liv,  hvis  Aanden  klart  og  tydeligt  hævder  dens  Krav, 
saa  er  der  endnu  Haab  for,  at  vore  Bønner  om  en  bedre  Verden 
vil  blive  besvaret«. 

2)e  to  Kilder  til  Sikkerhed: 

Min  Appel  er  derfor,  at  vi  regelmæssigt  samles  til  vore 

Nadvermøder  og  værdigt  deltager  af  Herrens  Nadver,  og 
at  vi  i  vort  daglige  Liv  rundt  om  Familiealteret  saavel  som 
i  Løndom  ydmygt  og  inderligt  beder  vor  himmelske  Fader 
om  den  Fred,  som  den  kristne  Menneskehed  overalt  bøn- 
falder om,  den  Velsignelse,  som  alle  Nutidens  Mennesker 
trænger  allermest  til.  Saa  vil  vort  Liv  og  vore  Handlinger 
blive  forædlet  og  vor  Tro  paa  den  almægtige  vil  vokse. 
Saaledes  vil  vi  føle  den  Tillid  og  det  Samkvem  med  vor 
himmelske  Fader,  som  vil  give  os  Sikkerhed  og  Styrke  og 
indgyde  os  et  uselvisk  Ønske  om  at  tjene  og  velsigne  de, 
vi  omgaas.  Som  Paulus  har  sagt: 

»Lad  os  ihukomme  den  Herre  Jesus  Ord,  at  han  selv  har  sagt: 
Det  er  saligere  at  give  end  at  tage«.  Apost.  Gem.  20:35. 

Naar  Menneskehedens  Selviskhed  forsvinder,  vil  Frelsen 
komme  til  Jorden.  Vejen  til  Fred  og  Lykke  er  da  at  vende 
sig. til  den  almægtige,  at  opelske  hans  Aand,  at  tilbede 
ham  og  bede  om  Tilgivelse  for  vore  Synder  og  Svagheder. 
Ved  regelmæssig  Overværelse  af  vore  Nadvermøder,  for- 
nyer vi,  om  vi  deltager  af  den  hellige  Nadver  med  rene 
Hænder  og  Hjerter,  vore  Pagter  med  den  almægtige,  og 
den  Velsignelse  „at  hans  Aand  altid  maa  være  hos  dem" 
vil  være  vor. 

SKrigens  bølger: 

Nu  til  den  anden  Afdeling  af  mit  Emne.  Hvad  vil  komme 
herefter?  Naar  denne  store  Krig  holder  op.  vil  Hungersnød, 
Bitterhed  og  Erindringen  om  Forurettelse  gøre  en  god  og 
varig  Fred  umulig,  medmindre  de,  der  udarbejder  Freds- 
betingelserne, er  fyldte  af  Fredsfyrstens  Aand  og  kan  gaa 
til  Værks  som  Lincoln  „Uden  Nag  mod  nogen,  men  med 
Kærlighed  til  alle".  Saa  længe  som  Ønsket  om  Hævn  eller 
Straf  leder  de,  der  udarbejder  Fredsbetingelserne,  saa  vil 
Krig  og  Rygter  om  Krig  plage  Jorden. 

Vidtsynede  Statsmænd  og  Økonomer  er  enige  om,  at 
efter  denne  Krig  vil  der  følge  en  Krise  meget  større  end 
de,  der  har  fulgt  tidligere.  Verden  vil  være  tvunget  til  at 
kæmpe  mod  de  financielle,  økonomiske  og  sociale  Efter- 
slæt af  de  nuværende  frygtelige  Stridigheder,  der  bliver 
ført  fra  mange  Fronter. 

En  Krigs  Længde  og  Strenghed  bestemmer  Længden  og 

Alvoren  af  den  efterfølgende  Krise.  Hungersnød,  Pest,  Syg- 
dom og  Fattigdom  vil  uden  Tvivl  overgaa  alle  Folkeslag 
og  Nationer  i  større  eller  mindre  Grad  efter  Krigens  Slut- 
ning. Af  denne  Aarsag  gentager  jeg  den  Appel,  der  er 
blevet  fremsat  fra  Begyndelsen  af  Kirkens  Ledere,  at  alle 
Sidste  Dages  Hellige,  saa  vidt  som  det  er  muligt,  skal 
komme  ud  af  Gæld  og  holde  sig  uden  for  Gæld. 

Øred  gennem  {Retfærdighed  og  SYæstekærlighed : 

I  Sandhed,  hvad  Verden  i  Dag  trænger  mere  til  end 
noget  andet,  er  Fredsstiftere.  Og  jeg  gentager;  at  hvis  der 
ud  fra  de  nuværende  Kampes  Stridigheder  kan  opstaa 
Mænd,  som  kan  og  vil  planlægge  en  varig  Fred,  Mænd, 
som  ikke  bærer  Nag  mod  nogen,  men  har  Kærlighed  for 
alle,  saa  maa  og  vil  disse  for  stedse  blive  regnet  blandt 
Guds  mest  udvalgte  Børn. 

Til  Slut  appellerer  jeg  igen  til  eder  om  at  gøre  disse  to 
Ting:  1.  Overvær  trofast  Nadvermøderne;  2.  Opsend  dag- 
ligt eders  Familiebønner  og  eders  personlige  Bønner.  Hvis 
vi  alle  kan  og  vil  gøre  disse  to  Ting,  hvis  vi  kan  leve  et 
uselvisk  kristent  Liv,  saa  vil  Vidnesbyrdet  om,  at  Jesus  er 
Kristus  brænde  i  vore  Sjæle,  og  vi  vil  færdes  med  Tillid 
blandt  vore  Medmennesker  og  udbrede  Forløserens  Aand, 
som  er  Fredens  og  Kærlighedens  Aand. 


Afløsning  i  Ungdomsforeningerne. 

Det  er  med  Beklagelse,  at  „Stjernen"  maa  meddele,  at 
Præsidenterne  for  Ungdomsforeningerne  i  Danmark,  Str. 
Ellen  Christenten  og  Brd.  Edmund  Kaiser  efter  eget  Ønske 
er  blevet  afløst  fra  deres  Stillinger,  som  de  har  beklædt 
i  adskillige  Aar.  Blandt  deres  store  Arbejde  for  Ungdom- 
men maa  særlig  nævnes  Stævnerne,  som  under  deres 
Ledelse  er  naaet  frem  til  stadig  større  og  større  Succes. 
Vi  takker  dem  begge  for  deres  store  Indsats  for  Ung- 
domsforeningerne i  Den  danske  Mission. 

Har  vi  Raad  til  at  betale  Tiende? 


„Det  er  bedre  at  sætte  sin  Hu  til  Herren  end  til  noget 
Menneske".  (Salm.  118:  8).  De,  der  holder  Tiendeloven, 
der  blev  givet  Kirken  ved  Aabenbaring  den  8.  Juli  1838 
(Pagtens  Bog  119:  4),  udviser  Tillid  til  Herren.  Tillid  til 
Herren  er  et  Resultat  af  Tro  og  Erfaring.  De  Mennesker, 
der  har  betalt  deres  Tiende  med  rette  Motiver,  har  igennem 
den  Glæde  og  Tilfredshed,  de  derigennem  er  kommet  til 
at  føle,  modtaget  et  Vidnesbyrd  om,  at  det  er  rigtigt,  hvad 
de  har  gjort.  Saaledes  er  deres  Tro  blevet  styrket.  De  ved, 
at  „Velsignelserne,  som  kommer  fra  Himlens  Sluser",  fordi 
de  har  betalt  Tiende  (Malakias  3:  19)  kan  tage  mange 
Former  —  forøge  deres  Tro,  give  dem  større  Magt  til  at 
modstaa  Fristelser  og  overvinde  det  onde,  give  dem  Sund- 
hed og  beskytte  dem  mod  Ulykke,  skænke  dem  større  Vis- 
dom og  Forstaaelse,  større  Selvkontrol,  større  Glæde  for 
Kirkens  Arbejde  og  bedre  økonomiske  Forhold.  For  at  sige 
det  i  Korthed,  de,  der  betaler  deres  Tiende,  faar  større 
Tillid  til  Herren  og  bliver  mere  beredvillige  til  at  aner- 
kende hans  Haand  i  alle  Ting. 

Desværre  findes  der  nogle,  som  synes  at  tro,  at  de  ikke 
har  Raad  til  at  betale  Tiende,  idet  de  glemmer,  at  Herren 
vil  aabne  en  Udvej  for  de,  som  oprigtigt  prøver  paa  at 
gøre  hans  Vilje.  Han  kan  spare  dem  for  talrige  Udgifter 
—  Ulykke,  Sygdom  og  Uheld,  saavel  som  lade  dem  faa 
Fremgang  paa  utallige  Maader. 

Præsident  Baily  i  Sheffield,  England,  fik  engang  stillet 
det  Spørgsmaal  af  en  af  sine  Kolleger,  hvorledes  han 
kunde  faa  Raad  til  at  betale  Tiende.  Begge  Mænd  fik  den 
den  samme  Løn  og  havde  omtrent  lige  store  Familier. 
Som  Svar  spurgte  Broder  Baily  sin  Kollega  om,  hvor  me- 
get hans  Familie  brugte  til  The,  Tobak  og  alkoholiske 
Drikke.  De  fandt  ud  af,  at  Udgifterne  til  disse  Nydelses- 
midler hos  Kollegaens  Familie  var  større  end,  den  Sum, 
Broder  Baily  betalte  i  Tiende.  Derfor  svarede  Præsident 
Baily:  „Jeg  har  Raad  til  at  betale  Tiende,  fordi  min  Fa- 
milie holder  Visdomsordet".  Yderligere  sagde  han,  var  der 

meget  mindre  Sygdom  i  hans  Familie  end  i  hans  Kollegas. 
Saa  Broder  Bailys  Nettoindtægt  satte,  endskønt  hans  Brut- 
toindtægt ikke  var  større  end  Vennens,  dog  hans  Familie 
i  Stand  til  at  leve  meget  bedre  end  dennes. 

En  oprigtig  og  trofast  Iagttagelse  af  Tiendeloven  vi!  aldrig 
hemme  et  Medlem  af  Kirken  i  økonomisk  Henseende,  men 
vil  tværtimod  altid  blive  til  hans  Gode. 

Det  var  let  for  Præsident  Baily  at  betale  sin  Tiende, 
fordi  han  holdt  Visdomsordet.  Vilde  det  at  holde  Visdoms- 
ordet  sætte  ethvert  Medlem  af  Kirken  i  Stand  til  at  gøre 
det  samme? 

I  1938  blev  der  i  Staten  Utah  betalt  den  uhyre  Sum  af 
10.571.144.70  Dollars,  omkring  20  Dollars  pro  Persona,  til 
til  alkoholiske  Drikke  og  Cigaretter.  Hvis  vi  hertil  lægger 
det  Beløb,  der  blev  udgivet  til  Te,  Kaffe  og  andre  Former 
for  Tobak  —  10.571.000  Dollars  — ,  saa  vilde  vilde  vi 
komme  op  paa  en  Sum  af  mere  end  25  Dollars  pro  Per- 
sona. Vilde  vi  i  Stedet  for  Staten  Utah  tage  et  hvilket  som 
helst  andet  civiliset  Land,  vilde  vi  komme  op  paa  et  Beløb 
noget  lignende  det  her  angivne. 

Saaledes  er  det  klart,  at  hvis  alle  Kirkens  Medlemmer  holdt 

Visdomsordet   og   betalte   deres   Tiende,  saa  vilde  de  ikke 

blot  høste  de  Velsignelser,  der  følger  Opfyldelsen  af  denne 

Lov;  men  de  vilde  i  Virkeligheden  ogsaa  have  flere  Penge 

paa  Lommen. 

(„Improvement  Era",  April  1939). 


Husk  Høstfesten  i  Deres  Gren  d.  1.  Sept. 

EFTERAARSKONFERENCERNE! 


Efteraarskonferencerne  vil  i  Aar  komme  til  at  falde,  som 
følger: 

København 12.-15.  September 

Esbjerg 19.-22.  September 

Aalborg 26.-29.  September 

Aarhus 3.  -  6.  Oktober 

Odense 11.-13.  Oktober 

Som  sædvanligt  vil  Konferencen  blive  indledet  med  en 
Koncert  Fredag  Aften,  hvor  dette  er  muligt.  Lørdag  Aften 
er  forbeholdt  Grensmøde  for  Kirkens  Medlemmer,  hvilket 
Møde  jeg  haaber  vil  blive  velbesøgt,  da  jeg  har  vigtige 
Ting  at  meddele  Søskende.  Søndagsmøderne  begynder  med 
Præstedømsmøde  Kl.  9,00;  fortsætter  med  Søndagsskole 
Kl.  10,00  og  slutter  med  stort  offentligt  Møde  om  Aftenen. 
Mandag  er  som  sædvanlig  overladt  Kvindelig  Hjælpefore- 
ning. 

Jeg  haaber,  at  der  vil  komme  saa  mange  Brødre  og 
Søstre  til  disse  Møder  som  muligt,  saa  at  disse  Konferen- 
cer maa  blive  lige  saa  store  aandelige  Fester  som  de  øv- 
rige, vi  har  afholdt. 

ORSON    B.    WEST 
Missionspræsident. 


Kirkens  finansielle  o^  statistiske 
Rapport  for  Aaret  1940. 


Opførelse  af  Mødehuse  og  Vedligehold- 
else af  samme Doll.  1.627,921,15 

Omkostninger  til  Missioner  og  Mødehuse      -  628,338,03 

Omkostninger  til  Kirkens  Skoler -  924,495,95 

Omkostninger  til  Templer -  352,423,60 

Omkostninger  til  Hospital -  10,665,13 

Hjælp  til  trængende,  værdige  Medlemmer      -  594,917,00 

Summa  Doll.  4.138,760,86 

Medlemsantal  i  Zion  og  dens  organiserede  Stave.   703,017 

Medlemsantal  i  Missionerne 159,647 

Summa     862,664 

Børn  velsignede 21,544 

Børn  døbte  over  8  Aar 14,412 

Voksne  døbte 7,877 

Udsendte  Missionærer 4,685 

Fødselsprocenten  er 31,9  pr.  1000 

Ægteskabsprocenten  er 18,4  pr.  1000 

Dødsprocenten  er 6,5  pr.  1000 

Den  statistiske  Rapport  viser  Fremgang  i  alle  Henseender. 


LEDERSTÆVNE. 


St  historisk  £Høde  i  fflalborg. 

2>en  1.  Juni  1941  blev  der  i  fflalborg  afholdt  et  for  <2)en  danske 
^Mission  historisk  PHøde,  hvor  ^Distriktspræsidenter  og  £jrensforstandere 
med  deres  £Raadgivere  fra  de  nordjyske  'Distrikter  var  forsamlede. 

føl  Stede  var:  SHissionspræsident  Ørson  B.  West,  SKebenhavn,  <3)i= 
striktspræsident  Thorvald  Jensen  samt  ff'eter  (Disen,  fflarhus.  £}rensfor= 
stander  Smil  Thomsen,  Silkeborg,  £jrensforstander  9Harius  ^Poulsen 
samt  Snevold  SYielsen,  {Randers.  £jrensforstander  for  SHerning  £)ten, 
Jes.  £P.  Jessen,  'Viborg,  Qistriktspræsident  SHenry  Jiøjborg  samt  tflrnold 
Sukke  og  Sardus  Sørensen,  fflalborg.  £trensforstander  for  Brønderslev 
tyren  Slmer  9Mørck,  fHalborg,  og  ^rensforstander  Verner  fHndersen, 
SHjørring. 

9Hødet  blev  ledet  af  Ørson  B.  West  og  blev  aabnet  med  afsyngelsen 
af  Salmen  y>9(om  alle  3  £juds  SWænd«-.  Bøn  ved  fHrnold  Bukke. 

^Præsidenten  udtalte  sin  'Gak  til  Brødrene,  fordi  de  var  kommet  til  Stede 
ved  dette  £eder=  Stævne  og  sammenlignede  dette  SWøde  med  tidligere  af= 
holdte  SWissionærmøder.  Broder  West  talte  opmuntrende  til  Brødrene  og 
udtalte  sin  %ak  til  dem  og  til  alle  Søskende  for  deres  JFoyalitet  mod 
ham  og  S^irkens  ledende  SMænd.  3ian  omtalte  dernæst  føendeloven  og 
dens  Betydning  for  hver  enkelt  samt  de  Velsignelser,  der  følger  ved  8f= 
terlevelsen  af  dette  £Princip.  Ømtalte  ^Præstedømmets  £Magt,  specielt 
Salvelsen  af  Syge,  og  henstillede  til  ff&ldsterne  at  være  paa  Vagt,  thi 
der  vil  i  den  kommende  fød  blive  stillet  store  fKrav  til  dem ;  de  bør  ud 
vise  ^Kærlighed  og  £forstaaelse  mod  deres  PHedmennesker. 

Sfter  at  Broder  West  havde  givet  forskellige  Vejledninger  og  3fnstruk= 

ser  angaaende  SKirkens  OHrbejde,  blev  forskellige  Spørgsmaal  diskuteret 
og  besvaret. 

^Derefter  var  der  cVidncsbyrdsmøde,  hvor  alle  de  tilstedeværende  bar 
deres  'Vidnesbyrd,  og  man  følte  tilfulde  SHerrens  SHand  over  dette  SMøde. 

Søndag  den  8.  Juni  var  der  9\iøde  3KI.  10,  hvor  alle  de  tilrejsende 
^Brødre  hårde  JFejlighed  til  at  tale,  og  hvor  PHissionspræ sidenten  talte 
opmuntrende  til  Søskende  og  gav  dem  gode  ^Formaninger  for  kommende 
føder,  føl  Stede  ved  dette  9Wøde  var  ca.  110. 

SKI.  4  om  eftermiddagen  var  der  SKoncertgudstj eneste,  hvor  et  indbudt 
SKor  gav  en  ypperlig  SKoncert.  SHissionspræsidenten  talte  over  Smnet: 
»SHvad  er  SWormonismen«  og  gav  i  korte,  men  klare  føæk  en  Skildring 
af,  hvorledes  Joseph  Smith  havde  faaet  sin  SHabenbaring  angaaende 
denne  SKirkes  (Oprettelse,  og  gav  en  Skildring  af  ^Hormonernes  JCiv  som 
et  religiøst  0~olk.  føl  Stede  ved  dette  PKøde  var  ca.  200.  S.  S. 


Husk  Høstfesten  i  Deres  Gren  den  1  Sept. 


Fra  Missionsmarken. 


Velsignelser: 

Fastesøndag  den  3.  August  1941  blev  Ældste  Anders  Christian  Ras- 
mussen og  Hustrus  lille  Datter  velsignet  af  Ældste  Carlos  E.  Andersen 
og  fik  Navnet  Lis  Herdis  Rasmussen.  Lis  blev  født  i  København  den  22. 
Maj  1941. 

Den  13.  Oktober  1940  blev  Søster  Karla  Ahlgren  Larsens  lille  Søn 
velsignet  og  fik  Navnet  Jørgen  Lauritz  Ahlgren  Larsen.  Jørgen  blev  født 
i  Aarhus  den  23.  September  1940. 

Qaabshandlinger : 

Den  3.  August  blev  Ellen  Marie  Therkildsen,  Elsegaarde  pr.  Æbeltoft 
døbt  af  Ældste  Emil  Sandberg  og  fik  Haandspaalæggelse  af  Ældste  Jens 
Olsen  og  Reinholdt  Fielding  Sandberg,  Aalborg  døbt  af  Faderen  Emil 
Sandberg,  Haandspaalæggelse  af  samme.  „Stjernen"  ønsker  de  to  unge 
Søskende  hjertelig  velkommen  i  Kirken. 

^Bryllup  i  SKøbenhavn : 

Onsdag  den  9.  Juli  blev  en  af  vore  kendte  unge  Søstre,  Inger  Aase 
Nielsen  Frederiksen  viet  til  Herr  Svend  Larsen  af  Missionspræsident  Orson 

B.    West.    „Stjernen"    ønsker   det  unge  Par  hjerteligt  til  Lykke  og  ned- 
beder Herrens  rigeste  Velsignelse  over  dem. 

dødsfald: 

Den  31.  Maj  1941  afgik  Str.  Kristine  Petersen  Olsn,  Aarhus  ved  Døden. 
Str.  Olin  blev  født  den  25.  April  1888  i  Randers  og  blev  indlemmet  i 
Kirken  ved  Daab  af  Ældste  Jens  C.  Jensen  den  25.  April  1902. 

Ære  være  Str.  Olins  Minde! 

^fødselsdage : 

Den  30.  August  fyldte  Ældste  Anders  Peter  Andersen,  Palleshave  pr. 
Ringe,  66  Aar,  samtidigt  fejrede  han  35  Aarsdagen  for  Indlemmelse  i 
Kirken,  idet  han  nedgik  i  Dalibens  hellige  Vande  den  6.  August  1906. 
Ældste  Andersen  har  en  urokkelig  Tro  paa  Evangeliet,  hvad  han  har 
bevist  ved  at  opdrage  sine  atten  levende  Børn  i  dets  Lærdomme.  Gud 
velsigne  Broder  Andersen  og  hans  Familie. 

Udflugter  og  fester: 

Torsdag  den  17.  Juli  afholdt  Den  kvindelige  Hjælpeforening  i  Aarhus 
en  Udflugt  til  Skovpavillonen  „Friheden",  hvortil  ca.  25  Medlemmer  og 
Venner  hayde  givet  Møde.  Tiden  blev  benyttet  til  Boldspil  og  Lege  af 
orskellig  Beskaffenhed  og  Kl.  18,30  spiste  man  den  medbragte  Aftens- 
fmad.  D.  K.  H.  serverede  Smørrebrødspakker  og  Sodavand.        M.  H. 

Søndag  den  27.  Juli  1941  cyklede  Kirkens  Ungdom  i  Aalborg  til  Ingstrup 
i  Vendsyssel  for  at  besøge  Broder  Søren  Olsen,  i  hvis  Hjem,  der  blev 
afholdt  et  Husmøde.  Nadveren  blev  administreret,  og  der  blev  holdt  Ta- 
ler af  en  Søster  og  to  Brødre.  Til  Slut  takkede  Broder  Olsen  for  Besøget 
og  udtrykte  sin  Taknemmelighed  over  at  være  blevet  forundt  at  blive 
Medlem  af  Jesu  Kristi  Kirke  af  Sidste  Dages  Hellige.  Efter  det  gode  og 
opbyggende  Møde  blev  der  serveret  Aftensmad,  hvorefter  Turen  atter 
gik  mod  Aalborg.  E.  M. 

